Personvernkonsekvensvurdering (DPIA)
Bruk av MedAid – KI-assistent for journalføring
Leverandørens underlag til dataansvarlig
Utarbeidet av Med Aid Technologies AS (databehandler). Versjon 0.4 (utkast), 19. oktober 2026.
Malen følger Helsedirektoratets «Mal for personvernkonsekvensvurdering (DPIA)», HITR 1243:2022. Punktnummereringen (A1–E6) er den samme som i malen, slik at klinikken kan slå opp i Helsedirektoratets veiledning for hvert punkt.
Slik leser du dokumentet
1. Vanlig tekst er ferdig utfylt av leverandøren og beskriver hvordan MedAid faktisk fungerer per dato. Dataansvarlig kontrollerer at beskrivelsen stemmer med egen bruk.
1. Gule felt merket «Fylles ut av dataansvarlig» kan bare klinikken svare på: egen identitet, deltakere, personvernombudets uttalelse og ledelsens beslutning.
1. Vedlegg 4 lister tekniske tiltak med status. Klinikken bør ikke godkjenne behandlingen uten å ta stilling til disse.
Normen presiserer at dataansvarlig må gjøre sin egen vurdering; det er ikke tilstrekkelig å legge leverandørens vurderinger til grunn uten å ta stilling til dem. Dokumentet er laget for at dette skal kunne gjøres effektivt, ikke for å erstatte klinikkens beslutning.


A. Kjerneinformasjon
A 1. Navn på dataansvarlig virksomhet
[Fylles ut av dataansvarlig: klinikkens navn og organisasjonsnummer]
A 2. Hvilken rolle har virksomheten?
☐ Dataansvarlig (alene)    ☐ Dataansvarlig (felles dataansvar) – oppgi navnet på felles dataansvarlige:
[Fylles ut av dataansvarlig: normalt «Dataansvarlig (alene)». Legen/klinikken beslutter bruken; MedAid er databehandler]
A 3. Navnet på prosjektet/prosessen/systemet/løsningen som skal vurderes
Bruk av MedAid (KI-assistent for transkripsjon, journalnotat og dokumentutkast) i pasientbehandling ved 
[Fylles ut av dataansvarlig: klinikkens navn]
A 4. Overordnet beskrivelse av prosjektet/prosessen/systemet/løsningen som vurderes og eventuelle avgrensninger
MedAid er et nettbasert verktøy for helsepersonell. Legen tar opp konsultasjonen i nettleseren etter at pasienten er informert og har gitt sin tilslutning. Lyden transkriberes av en KI-tjeneste, lydfilen slettes, transkriptet renses for direkte identifikatorer, og en språkmodell skriver et utkast til journalnotat. Legen kan stille spørsmål til notatet og til medisinske kunnskapskilder, laste opp dokumenter for oppsummering, og få utkast til henvisninger, legeerklæringer, sykmeldingsvurderinger og dialogmeldinger til NAV. Alt KI-generert innhold er utkast som legen leser, endrer og selv kopierer inn i klinikkens journalsystem.
Avgrensning: Vurderingen gjelder behandlingen som skjer i MedAid. MedAid er ikke integrert med journalsystemet (EPJ), sender ikke noe til NAV, Helfo eller pasienten, og fatter ingen beslutninger. Klinikkens øvrige behandling av journalopplysninger er dekket av klinikkens egne vurderinger. Videokonsultasjon og pre-visitt-spørreskjema er valgfrie funksjoner som er tatt med.
A 5. Databehandlere, leverandører og andre relevante parter
	Navn
	Rolle
	Kommentar

	Med Aid Technologies AS
	Databehandler
	Leverer og drifter MedAid. Databehandleravtale inngås med dataansvarlig.

	Microsoft Ireland Operations Ltd (Microsoft Azure)
	Underdatabehandler
	All drift, lagring og KI-behandling. Microsoft Products and Services Data Protection Addendum med EU-standardkontrakter. Se vedlegg 3 for tjenester og regioner.

	Criipto ApS
	Underdatabehandler (identitet)
	BankID-innlogging for helsepersonell. Behandler legens identitet, ikke pasientopplysninger.

	Stripe Payments Europe Ltd
	Underdatabehandler (betaling)
	Abonnementsbetaling for legen/klinikken. Ingen pasientopplysninger.

	Vipps MobilePay AS
	Selvstendig behandlingsansvarlig for innloggingen
	Pasienter kan logge inn med Vipps på legens faste pre-visitt-lenke og på «Mine sider». MedAid ber bare om en pseudonym bruker-ID (scope «openid»); navn, telefonnummer og fødselsnummer hentes ikke. ID-en lagres ikke; bare en nøkkel avledet fra den med en hemmelig nøkkel (HMAC). Vipps mottar ingen helseopplysninger, men vet at pasienten har logget inn hos MedAid og viser dette i pasientens Vipps-app.

	Jina AI GmbH
	Underdatabehandler (websøk)
	Mottar kun et omskrevet klinisk søkespørsmål uten pasientidentifikatorer når kunnskapssøk ikke gir treff. Bruk er under vurdering, se vedlegg 4 (T7).



A 6. Deltakere i vurderingen
	Navn
	Rolle
	Kommentar

	[Fylles ut av dataansvarlig]
	[Fylles ut av dataansvarlig]
	Anbefalt: daglig leder/eier, ansvarlig lege, IT-ansvarlig, personvernombud hvis klinikken har

	Med Aid Technologies AS
	Databehandler (bidragsyter)
	Har levert del A5, A11, B, C1, D1–D7 og vedlegg 1–4



A 7. Beskriv når og hvordan personvernombudet har blitt involvert
[Fylles ut av dataansvarlig: klinikkens personvernombud. Har klinikken ikke ombud, skriv det, og begrunn.]
Med Aid Technologies AS har per 19. oktober 2026 ikke utpekt eget personvernombud. Prosess for utpeking er igangsatt (vedlegg 4, T13). Leverandørens underlag er derfor ikke gjennomgått av ombud eller jurist i versjon 0.4.
A 8. Versjonshistorikk
	Versjon
	Dato
	Beskrivelse av endringer

	0.1
	3. september 2026
	Første utkast fra Med Aid Technologies AS. Beskriver dagens løsning og planlagte tiltak.

	0.2
	11. september 2026
	T1 gjennomført: alle KI-distribusjoner er nå «Data Zone Standard» (EUR-datasone); transkripsjon flyttet til gpt-4o-transcribe; fire ubrukte distribusjoner slettet. B, D6 (R2), vedlegg 2–4 oppdatert.

	0.3
	11. september 2026
	Transkripsjon satt tilbake til modellen gpt-transcribe («Global Standard») etter kvalitetsvurdering: den eneste transkripsjonsmodellen med EU-datasone (gpt-4o-transcribe) er eldre og pensjoneres 15.10.2026. R2 delvis gjenåpnet for lyd; nytt tiltak T17.

	0.4
	19. oktober 2026
	Pasientinnlogging med Vipps for faste pre-visitt-lenker og «Mine sider» (pseudonym pasientnøkkel, ingen navn, telefon eller fødselsnummer); videotimer slettes automatisk 7 dager etter at de er over. Vipps i A5 og vedlegg 3, behandling 6 og 7, C1, D6 (R12) og tiltak T18–T19 oppdatert.

	[Fylles ut av dataansvarlig]
	[Fylles ut av dataansvarlig]
	Klinikkens tilpasning og beslutning



A 9. Oversikt over samtlige vedlegg
	Nummer
	Dokumentnavn
	Kommentar

	Vedlegg 1
	Dataflyt og systembeskrivelse
	Hvor opplysningene går, steg for steg

	Vedlegg 2
	Sikkerhetstiltak
	Tekniske og organisatoriske tiltak hos leverandøren

	Vedlegg 3
	Underleverandører
	Tjenester, land/region og avtalegrunnlag

	Vedlegg 4
	Åpne tiltak og status
	Planlagte forbedringer med foreslått frist

	[Fylles ut av dataansvarlig]
	Databehandleravtale
	Inngås mellom klinikken og leverandøren



A 10. Arkivnummer/saksnummer eller andre viktige kjennetegn for virksomheten
[Fylles ut av dataansvarlig]
A 11. Beskriv de ulike behandlingsaktivitetene som inngår i vurderingen
	Behandlingsaktivitet
	Formål
	Rettslig behandlingsgrunnlag
	Type personopplysninger
	Særlige kategorier
	Lagringstid

	1. Lydopptak og transkripsjon av konsultasjon
	Dokumentere helsehjelpen
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Stemme, samtaleinnhold, navn og andre opplysninger som nevnes muntlig
	Helseopplysninger
	Lydfil og råtranskript slettes automatisk når transkripsjonen er ferdig (minutter). Renset transkript lagres sammen med notatet (se rad 2).

	2. Generering og redigering av journalnotat
	Dokumentere helsehjelpen
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Renset transkript, alder, kjønn, fødselsdato (erstattes med alder, T10), bakgrunnsopplysninger legen skriver, notatversjoner
	Helseopplysninger
	Til legen sletter saken. Automatisk slettefrist er ikke satt per dato (T6). Klinikken bør slette når notatet er overført til EPJ.

	3. Spørsmål og svar med kunnskapskilder (case-chat)
	Klinisk beslutningsstøtte for legen
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Notat og transkript som kontekst; søkespørsmål som er omskrevet uten identifikatorer
	Helseopplysninger
	Som rad 2. Frie samtaler med opplastede dokumenter slettes 24 timer etter opplasting.

	4. Analyse av opplastede journaldokumenter
	Oppsummere og finne informasjon i dokumenter
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Fulltekst fra dokumentet og vektorrepresentasjon av teksten
	Helseopplysninger
	24 timer etter opplasting, automatisk.

	5. Utkast til henvisning, legeerklæring, sykmeldingsvurdering, dialogmelding
	Støtte legens dokumentasjon
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Notat og transkript
	Helseopplysninger
	Som rad 2. Ingenting sendes fra MedAid.

	6. Pre-visitt-spørreskjema
	Forberede konsultasjonen
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Pasientens svar (uten navn eller fødselsnummer), oppgitt timetidspunkt, KI-oppsummering. E-postadresse brukes til utsending og lagres ikke. Ved legens faste lenke: en pseudonym pasientnøkkel fra Vipps-innloggingen, slik at pasienten ser egne skjema på «Mine sider» (bare oversikt, aldri svar).
	Helseopplysninger
	Slettes automatisk 7 dager etter at skjemaet utløper. Skjema fra fast lenke utløper dagen etter timen; pasienten kan slette tidligere.

	7. Videokonsultasjon
	Gjennomføre konsultasjon på video
	Helsepersonelloven §§ 39–40 (dokumentasjonsplikt), pasientjournalloven § 6; GDPR art. 6 nr. 1 c/e og art. 9 nr. 2 h
	Pasientens e-postadresse, tidspunkt, tekniske identiteter for samtalen, og en pseudonym pasientnøkkel hvis pasienten lagrer timen på «Mine sider» (krever koden i lenken). Ingen opptak.
	Ingen (ut over at det gjelder en helsekontakt)
	Avtaleoppføringen slettes automatisk 7 dager etter at timen er over, eller tidligere av legen.

	8. Brukerkonto for helsepersonell (leverandøren er dataansvarlig)
	Levere tjenesten, fakturere
	GDPR art. 6 nr. 1 b (avtale)
	Navn, BankID-identifikator, klinikk, betalingsreferanse, innloggingslogg
	Ingen
	Så lenge kontoen finnes, deretter slettes.

	9. Drift, logging og sikkerhet
	Sikker drift, feilsøking
	GDPR art. 6 nr. 1 f og art. 32
	Tekniske logger med id-er, lengder og tidspunkt (ikke innhold); IP-adresse ved innlogging
	Ingen etter design (se D6 R7)
	30 dager (Azure Log Analytics).




B. Beskrivelse av behandlingen
B 1. Beskrivelse av den planlagte behandlingen
Art
Dataflyt. Legen starter opptak etter å ha informert pasienten og bekreftet dette i MedAid. Lyden lastes opp i biter til leverandørens lagring i Azure (Norge), gjøres om til tekst av Azure OpenAI (ressurs i Sverige), og lydfilen slettes. Teksten renses for navn, datoer, adresser, telefonnumre, e-postadresser og fødselsnummer, og deretter skriver en språkmodell et notatutkast. Notat, renset transkript og legens samtaler lagres i leverandørens database i Azure (Norge). Detaljert flyt i vedlegg 1.
Hvem opplysningene deles med. Ingen. Opplysningene behandles bare av leverandøren og underdatabehandlerne i A5. Legen kopierer selv det som skal inn i journalsystemet.
Bruk av databehandlere. Med Aid Technologies AS er databehandler. Microsoft er underdatabehandler for all drift og KI. Se vedlegg 3.
Kategorier av personopplysninger og registrerte. Registrerte er pasienter (helseopplysninger, opplysninger nevnt i samtale) og helsepersonell (identitet, bruk). Pasientens fødselsnummer har ikke noe eget felt i MedAid og skal ikke skrives inn.
Bruk av ny teknologi. Generativ kunstig intelligens: taletranskripsjon og store språkmodeller (OpenAI-modeller levert gjennom Microsoft Azure OpenAI). Modellene er tilstandsløse; Microsoft bruker ikke opplysningene til å trene modeller. Microsofts misbruksovervåking kan lagre flaggede forespørsler i inntil 30 dager med mindre unntak er innvilget (T4).
Formål. Oppfylle dokumentasjonsplikten raskere og med bedre kvalitet, gi legen klinisk beslutningsstøtte med kildehenvisninger, og lage utkast til dokumenter legen selv ferdigstiller.
Omfang
Antall registrerte: pasienter som legen velger å bruke MedAid på. 
[Fylles ut av dataansvarlig: anslå antall pasienter per år ved klinikken]
Periodisitet: per konsultasjon, når legen velger det.
Datavolum: ett transkript og ett notat med versjoner per konsultasjon; opplastede dokumenter i 24 timer.
Lagringstid: se A11. Lyd: minutter. Dokumenter: 24 timer. Pre-visitt: 7 dager etter utløp. Videotimer: 7 dager etter slutt. Innlogging på «Mine sider»: økten utløper etter 30 minutter uten aktivitet og senest etter 2 timer. Notat og transkript: til legen sletter (T6 innfører frist).
Geografisk omfang: Lagring i Azure-region Norway East (Norge). KI-ressursen ligger i Sweden Central (Sverige, EU). Alle språkmodellene (notat, spørsmål og svar, dokumentanalyse, innebygging av tekst) er satt opp med distribusjonstypen «Data Zone Standard», som for en ressurs i Sverige betyr at også selve behandlingen av forespørselen skjer innenfor Microsofts EUR-datasone (EU/EØS). Fram til 11. september 2026 var disse «Global Standard»; dette er endret (T1). Unntak: transkripsjonsmodellen gpt-transcribe finnes bare som «Global Standard». Microsoft kan da behandle selve lydforespørselen i en annen Microsoft-geografi enn Europa; lagrede data forblir i Europa, og lyd slettes hos leverandøren straks transkripsjonen er ferdig. Leverandøren har vurdert det eneste alternativet med EU-datasone (gpt-4o-transcribe, eldre modell som Microsoft pensjonerer 15.10.2026) som dårligere for norsk medisinsk språk, og har valgt kvalitet i journalen foran EU-datasone for dette ene steget. Valget revurderes så snart Microsoft tilbyr gpt-transcribe med EU-datasone (T17).
Sammenheng
Datakilde: samtalen mellom lege og pasient, legens egne notater, dokumenter legen laster opp, pasientens svar på pre-visitt-skjema, og ved innlogging med Vipps en pseudonym bruker-ID fra Vipps.
Forholdet dataansvarlig–registrert: behandler–pasient. Pasienten er i en sårbar situasjon og har tillit til at opplysninger behandles fortrolig.
Registrertes kontroll: pasienten informeres før opptak og kan si nei; da dokumenterer legen uten MedAid. Pasienten kan når som helst be om at KI ikke brukes videre. Innsyn, retting og sletting skjer via klinikken (D2).
Forventninger: pasienter forventer at samtalen bare brukes til journalføring og ikke deles. Behandlingen støtter det formålet, men bruk av KI er nytt og må forklares.
Historikk: MedAid har vært i bruk hos norske leger siden 2025. Ingen kjente sikkerhetsbrudd med pasientopplysninger. Én hendelse der rensingen av transkript sviktet uten feilmelding er rettet og førte til at slike feil nå logges (vedlegg 2).
Eksterne forhold: Normen; Helsedirektoratets anbefalinger om KI i helsetjenesten; KI-forordningen (planlagt å gjelde i Norge fra august 2026); regelverket for medisinsk utstyr. Leverandørens vurdering av KI-forordning og MDR er under arbeid (T15).
Foreløpig risikonivå
Høy. Behandlingen omfatter særlige kategorier (helseopplysninger) om sårbare registrerte med ny teknologi. Personvernkonsekvensvurdering skal derfor gjennomføres.


C. Behovsvurdering
Her vurderes om det er nødvendig å gjennomføre personvernkonsekvensvurdering etter GDPR artikkel 35. Leverandørens vurdering: ja.
C 1. Indikasjoner på at personvernkonsekvensvurdering må gjennomføres
☒ Behandlingen er oppført i Datatilsynets liste over behandlingsaktiviteter som sannsynligvis innebærer høy risiko.
	Behandlingsaktivitet (Datatilsynets liste)
	Ja/Nei
	Kommentar

	Behandling av personopplysninger med innovativ teknologi i følge med minst ett annet kriterium fra WP248
	Ja
	Generativ KI + særlige kategorier + sårbare registrerte

	Behandling av særlige kategorier i stor skala for algoritmetrening
	Nei
	Opplysningene brukes ikke til trening av modeller, verken hos leverandøren eller Microsoft

	Øvrige punkter på listen (biometri, genetikk, lokasjon, kameraovervåking, ansattovervåking, skole, forutsi helse for kommersielle formål, IoT/velferdsteknologi)
	Nei
	Ikke relevant



☐ Et av de alternative kravene i GDPR artikkel 35 nr. 3 er oppfylt.
	Krav
	Oppfylt?
	Kommentar

	Systematisk og omfattende vurdering av personlige aspekter basert på automatisert behandling som danner grunnlag for avgjørelser
	Nei
	MedAid vurderer ikke pasienten og fatter ingen avgjørelser; alt er utkast legen tar stilling til

	Behandling i stor skala av særlige kategorier
	Avhenger av klinikken
	Én lege eller én klinikk regnes normalt ikke som stor skala (GDPR fortale 91), men kriteriene under gir uansett plikt

	Systematisk overvåking i stor skala av offentlig tilgjengelig område
	Nei
	



☒ Kriterier i Artikkel 29-gruppens veileder WP248 rev. 01 er oppfylt (to eller flere gir plikt).
	Kriterium
	Oppfylt?
	Kommentar/begrunnelse

	Evaluering eller poengsetting av registrerte
	Nei
	Systemet skårer ikke pasienter og rangerer ikke diagnoser med sannsynlighet

	Automatiserte beslutninger med rettslig eller tilsvarende virkning
	Nei
	Ingen beslutninger; ingenting sendes til NAV, Helfo, EPJ eller pasient

	Systematisk monitorering
	Nei
	

	Særlige kategorier eller svært personlige opplysninger
	Ja
	Helseopplysninger

	Sammenstilling eller matching av datasett
	Nei, med ett avgrenset unntak
	Opplysninger fra én konsultasjon sammenstilles ikke med andre kilder om pasienten. Unntak: når pasienten selv logger inn med Vipps, samles pasientens egne skjema og lagrede videotimer (også hos ulike leger som bruker MedAid) under en pseudonym nøkkel, bare for å vise pasienten en oversikt på «Mine sider». Legene ser ikke denne koblingen (T19).

	Behandling i stor skala
	Avhenger av klinikken
	

	Sårbare registrerte
	Ja
	Pasienter regnes som sårbare i WP248

	Innovativ eller ny bruk av teknologi
	Ja
	Generativ KI og taletranskripsjon

	Hindrer registrerte i å utøve en rettighet eller benytte en tjeneste
	Nei
	Pasienten kan avslå KI-bruk og få samme helsehjelp



C 2. Har personvernombudet uttalt seg om behovet for å gjennomføre en personvernkonsekvensvurdering?
☐ Ja   ☐ Nei
[Fylles ut av dataansvarlig]
C 3. Personvernombudets anbefaling og når denne ble gitt
[Fylles ut av dataansvarlig]
C 4. Det er besluttet at
☐ Det er nødvendig å utføre en personvernkonsekvensvurdering   ☐ Det er ikke nødvendig
[Fylles ut av dataansvarlig: leverandøren anbefaler «nødvendig»]
C 5. Beskriv hvorfor det skal/ikke skal gjennomføres en personvernkonsekvensvurdering
[Fylles ut av dataansvarlig]
	Dato
	Navn på beslutningstaker
	Rolle

	[Fylles ut av dataansvarlig]
	[Fylles ut av dataansvarlig]
	[Fylles ut av dataansvarlig]




D. Vurdering av konsekvenser for personvern og andre rettigheter
D 1. Beskriv hvordan de generelle personvernprinsippene er ivaretatt
	Prinsipp
	Slik er det ivaretatt

	Lovlighet, rettferdighet og åpenhet
	Grunnlaget er helsepersonellets dokumentasjonsplikt (helsepersonelloven §§ 39–40) med GDPR art. 6 nr. 1 c/e og art. 9 nr. 2 h, i tråd med Helsedirektoratets veiledning om KI-verktøy for journalføring. Pasienten informeres før opptak og kan avslå; legen bekrefter dette i MedAid før opptak kan starte. Klinikken informerer om KI-bruk i sin personvernerklæring (D2).

	Formålsbegrensning
	Opplysningene brukes bare til å dokumentere og støtte den aktuelle helsehjelpen. De brukes ikke til trening av modeller, statistikk om pasienter, markedsføring eller salg. Microsoft bruker ikke forespørslene til å forbedre modellene.

	Dataminimering
	Lyd slettes etter transkripsjon. Direkte identifikatorer fjernes fra transkriptet før notat skrives. Fødselsnummer har ikke eget felt. Websøk får bare et omskrevet klinisk spørsmål. Pre-visitt-skjema samler ikke navn eller fødselsnummer; ved innlogging med Vipps hentes bare en pseudonym ID, som ikke lagres i klartekst. Gjenstår: fødselsdato sendes til modellen der alder er nok (T10); ingen sperre mot at legen limer inn fødselsnummer i fritekst (T8).

	Riktighet
	Alt KI-innhold er utkast. Legen leser, retter og godkjenner før noe kopieres til journal. Systemet krever kildehenvisning for faglige påstander, kontrollerer legemiddeldoser mot kilde, og fjerner heller påstander det ikke kan verifisere enn å vise dem. Notatet kjøres gjennom en egen kontroll- og revisjonsrunde. Legen kan slette og generere på nytt.

	Lagringsbegrensning
	Automatisk sletting: lyd (minutter), råtranskript (minutter), opplastede dokumenter (24 timer), pre-visitt (7 dager etter utløp), videotimer (7 dager etter slutt), logger (30 dager), sikkerhetskopier (inntil 7 dager). Gjenstår: renset transkript og notat har ingen automatisk frist; leverandøren innfører frist og klinikken sletter etter overføring til EPJ (T6).

	Integritet og konfidensialitet
	BankID-innlogging for leger. Pasienter som bruker legens faste lenke logger inn med Vipps; dette er ikke elektronisk ID på nivå betydelig eller høyt, derfor viser «Mine sider» bare en oversikt og aldri svar (R12). Hver lege ser bare egne pasienter, kontrollert i kode og tester. Kryptering under overføring (TLS) og i hvile (Azure). Slettefunksjon per sak og for hele pasienter. Se vedlegg 2. Gjenstår: nøkkelhåndtering, private nettverksendepunkter og distribusjonstype for KI (T1–T5).

	Ansvarlighet
	Databehandleravtale, dette underlaget, leverandørens risikovurdering og vedlegg 4 med tiltak og frister. Leverandøren varsler dataansvarlig ved endring av modell, region eller underdatabehandler, og dokumentet revideres da.



D 2. Beskriv hvordan de registrertes rettigheter er ivaretatt
	Rettighet
	Slik er den ivaretatt (pasienten henvender seg til klinikken; leverandøren bistår klinikken)

	Informasjonsplikten
	Legen informerer muntlig før opptak og bekrefter det i MedAid. Klinikken beskriver KI-bruk i sin personvernerklæring. Leverandøren har standardtekst klinikken kan bruke.

	Retten til innsyn
	Legen kan vise eller eksportere transkript, notat og samtaler for en pasient. Det som er overført til EPJ dekkes av klinikkens innsynsrutine.

	Retten til retting
	Legen redigerer notatet direkte. Journalens riktighet sikres av legen før overføring.

	Retten til sletting
	Legen sletter saker, samtaler og dokumenter selv. For hele pasienter finnes en sletting-funksjon som fjerner alle opplysninger og skriver en sletterapport. Sikkerhetskopier slettes innen 7 dager. Merk: journalopplysninger som er overført til EPJ er underlagt pasientjournalloven, ikke fri sletting.

	Retten til å kreve begrensning
	Legen kan la saken stå uten videre KI-behandling, eller slette den.

	Retten til å protestere
	Pasienten kan avslå KI-bruk før eller under konsultasjonen; legen dokumenterer da manuelt.

	Retten til dataportabilitet
	Lite relevant for journalføring etter lovpålagt plikt. Legen kan uansett eksportere tekst.

	Rettigheter knyttet til automatiserte avgjørelser
	Ingen automatiserte avgjørelser. Alt innhold er utkast som legen vurderer.

	Retten til å trekke tilbake et samtykke
	Samtykke er ikke behandlingsgrunnlaget, så det er ingen samtykke å trekke. Pasienten kan likevel når som helst be om at KI ikke brukes videre, og legen kan slette det som er laget.



D 3. Hvordan er kravet til innebygd personvern ivaretatt?
1. Opptak kan ikke starte uten at legen bekrefter at pasienten er informert.
1. Lydfil og råtranskript slettes automatisk når transkripsjonen er ferdig; det er ikke en manuell rutine.
1. Rensing av identifikatorer kjøres alltid, også på korte transkripter, og feil i rensingen logges som alvorlig feil.
1. Ingen datafelt for fødselsnummer; pre-visitt-skjema er bygget uten identifikatorer.
1. Tilgang er filtrert per lege i hver databaseoperasjon og dekket av automatiske tester.
1. Alle utdata er utkast; det finnes ingen «send»-funksjon mot NAV, Helfo, EPJ eller pasient.
1. Kunnskapssøk sender bare et omskrevet klinisk spørsmål, ikke legens melding eller pasientteksten.
1. Slettefunksjoner er innebygd (per sak, per dokument, per pasient) og skriver revisjonsspor.
D 4. Beskriv hvorfor behandlingen av personopplysninger er nødvendig for å ivareta formålet
Dokumentasjonsplikten krever at konsultasjonen journalføres. For å skrive notatet må innholdet i samtalen behandles. Transkripsjon og notatutkast krever at samtaleinnholdet, som nødvendigvis inneholder helseopplysninger, behandles av KI-tjenesten. Alder og kjønn er nødvendig for faglig riktige utkast. Notat og transkript lagres slik at legen kan kontrollere, rette og ferdigstille, og slette når det er overført.
D 5. Beskriv hvorfor det ikke vil være mulig å ivareta formålene på en mindre inngripende måte
1. Manuell journalføring: ingen KI-behandling, men vesentlig mer tid per pasient og dårligere dokumentasjon; det er problemet MedAid løser.
1. Diktering uten opptak av pasienten: mulig i MedAid (legen dikterer selv), men mister den strukturerte gjennomgangen av konsultasjonen.
1. Lokalt kjørte modeller hos klinikken: i dag ikke tilgjengelig med tilstrekkelig kvalitet for norsk medisinsk språk; ville flytte drift og sikkerhetsansvar til klinikken.
1. Fullstendig anonymisering før KI: ikke mulig for lyd; rensing skjer derfor på tekst så tidlig som mulig, og lyden slettes.
Behandlingen er begrenset til det som trengs for notatet, og de mest identifiserende elementene (lyd, navn, fødselsnummer, dokumenter) slettes eller fjernes tidligst mulig.
D 6. Beskriv risikoer for de registrertes rettigheter og friheter ved den planlagte behandlingen
Skala: sannsynlighet (S) 1 lavest – 4 høyest, konsekvens (K) 1 – 4, samlet risiko = S × K. Tiltak merket T-nummer er beskrevet i vedlegg 4 med foreslått frist. Dataansvarlig justerer skårene for egen situasjon og fyller inn egne tiltak.
	Nr
	Rettighet / rettsgrunnlag
	Risikoscenario
	S
	K
	Samlet
	Tiltak
	Ansvar og frist

	R1
	Konfidensialitet (art. 5 f, 32)
	Tilgangsnøkler til database, lagring eller KI kommer på avveie og gir uautorisert lesing av pasientopplysninger
	2
	4
	8
	Alle nøkler roteres og flyttes til Azure Key Vault; tilgang via forvaltet identitet; ingen nøkler i kildekode (T3)
	Med Aid Technologies AS, 30.09.2026

	R2
	Overføring til tredjeland (kap. V)
	KI-forespørsler behandles utenfor EU/EØS. Språkmodeller: lukket 11.09.2026 (Data Zone Standard). Transkripsjon: lydforespørselen kan behandles i annen Microsoft-geografi (Global Standard)
	2
	3
	6
	Språkmodeller: gjennomført (T1). Transkripsjon: Microsofts DPA med EU-standardkontrakter og EU Data Boundary gjelder; ingen trening, tilstandsløs modell, lyd slettes straks; flyttes til EU-datasone når tilgjengelig (T17). Klinikken kan alternativt be om at leverandøren bruker EU-datasone-modellen for sin konto, med lavere kvalitet
	Med Aid Technologies AS, T17 løpende

	R3
	Konfidensialitet
	Microsofts misbruksovervåking lagrer flaggede forespørsler inntil 30 dager og kan gjennomgås av Microsoft-ansatte i EØS
	2
	2
	4
	Søke Microsoft om unntak («modified abuse monitoring») og dokumentere at lagring er av (T4)
	Med Aid Technologies AS, 30.09.2026

	R4
	Dataminimering
	Fødselsnummer eller navn havner i klartekst fordi legen limer inn tekst, eller fordi rensingen svikter
	2
	3
	6
	Kontroll som stopper fødselsnummer i fritekst (T8); rensefeil logges og varsles; klinikken instruerer leger om å ikke skrive inn identifikatorer
	Med Aid Technologies AS 31.10.2026; klinikk løpende

	R5
	Riktighet / pasientsikkerhet
	KI skriver feil eller oppdiktet innhold i notat, sykmeldingsvurdering eller NAV-utkast, og det blir ikke oppdaget
	2
	4
	8
	Legen leser og godkjenner alt før bruk; kildekrav, dosekontroll og «fjern heller enn vis»-regel; kontroll- og revisjonsrunde på notatet; klinikken har rutine for at KI-utkast alltid leses
	Med Aid Technologies AS løpende; klinikk løpende

	R6
	Lagringsbegrensning
	Transkript og notat blir liggende i MedAid etter at journalen er ferdig i EPJ
	3
	2
	6
	Leverandøren innfører slettefrist og automatisk sletting (T6); klinikken sletter saker etter overføring
	Med Aid Technologies AS 31.10.2026; klinikk løpende

	R7
	Dataminimering / tredjeland
	Søkespørsmål med pasientopplysninger sendes til ekstern søketjeneste eller lagres i logg
	2
	3
	6
	Sanering av søkespørsmål før sending; spørsmålstekst tas ut av logger; vurdere å avvikle ekstern søketjeneste (T7)
	Med Aid Technologies AS, 31.10.2026

	R8
	Konfidensialitet
	Feil i tilgangsstyring gjør at en lege ser en annen leges pasienter
	1
	4
	4
	Per-lege-filter i alle databaseoperasjoner; automatiske tester; kodegjennomgang
	Med Aid Technologies AS løpende

	R9
	Konfidensialitet
	Leverandørens ansatte ser pasientopplysninger i drift eller feilsøking
	2
	3
	6
	Tilgang bare ved behov, individuelle kontoer med tofaktor, logging av staff-innlogging, taushetserklæring; beskrives i databehandleravtalen
	Med Aid Technologies AS løpende

	R10
	Konfidensialitet / tredjeland
	Dikteringsknappen bruker nettleserens talegjenkjenning, som i Chrome sender lyd til Google
	3
	3
	9
	Erstatte med leverandørens egen transkripsjon eller fjerne funksjonen; inntil da informere legen tydelig (T9)
	Med Aid Technologies AS, 31.10.2026

	R11
	Åpenhet (art. 12–14)
	Pasienten forstår ikke at KI brukes eller hva det innebærer
	2
	2
	4
	Legen informerer før opptak; klinikkens personvernerklæring oppdateres med standardtekst fra leverandøren; plakat/skriv på venterom
	Klinikk

	R12
	Konfidensialitet (art. 32)
	Vipps-innlogging er ikke elektronisk ID på nivå betydelig eller høyt, og nettleseren kan huskes; den som har pasientens ulåste telefon kan se hvilke skjema og videotimer pasienten har (dato, lege, skjemanavn)
	2
	2
	4
	«Mine sider» viser bare oversikt, aldri svar eller oppsummering; økten utløper etter 30 minutter uten aktivitet og senest etter 2 timer; pasienten kan slette; alt slettes automatisk; legen slipper inn i videotimen (T18)
	Med Aid Technologies AS, innebygd i funksjonen

	R12
	Tilgjengelighet
	Notat går tapt før det er lagret, eller tjenesten er nede
	2
	2
	4
	Lagring underveis, sikkerhetskopi, statusovervåking; legen kan alltid dokumentere manuelt
	Med Aid Technologies AS

	R13
	Sletting (art. 17)
	Slettet pasient finnes fortsatt i sikkerhetskopi
	2
	2
	4
	Sikkerhetskopier slettes automatisk etter inntil 7 dager; sletterapport dokumenterer tidspunkt
	Med Aid Technologies AS

	R14
	Rettigheter generelt
	Pasientens innsyns- eller sletteforespørsel når ikke leverandøren
	2
	2
	4
	Rutine i databehandleravtalen: klinikken melder, leverandøren utfører innen avtalt tid og bekrefter
	Med Aid Technologies AS og klinikk

	[Fylles ut av dataansvarlig]
	[Fylles ut av dataansvarlig]
	[Fylles ut av dataansvarlig]
	
	
	
	[Fylles ut av dataansvarlig]
	[Fylles ut av dataansvarlig]



D 7. Oppsummering av konsekvensvurderingen
Leverandørens vurdering: Behandlingen er nødvendig for et lovpålagt formål og er innrettet med sletting av lyd, rensing av identifikatorer, tilgang per lege og menneskelig kontroll av alt innhold. R2 (behandling utenfor EU/EØS) ble 11. september 2026 lukket for alle språkmodeller ved at de er «Data Zone Standard»; for transkripsjon står den igjen med redusert skår, fordi den eneste EU-datasone-modellen er eldre og pensjoneres 15.10.2026, og leverandøren har prioritert kvaliteten på journalen (T17). De høyeste gjenstående risikoene (R1, R5, R10) gjelder leverandørens tekniske oppsett og håndteres av tiltakene T2–T5 og T9, som leverandøren har forpliktet seg til med frister i vedlegg 4. Når T2–T5 er gjennomført vurderer leverandøren at restrisikoen er akseptabel for bruk i klinisk praksis, forutsatt at klinikken følger sine tiltak i R4, R5, R6 og R11.
[Fylles ut av dataansvarlig: dataansvarliges egen oppsummering]


E. Innspill og ledelsens beslutning
Fylles ut av dataansvarlig.
E 1. Innspill fra registrerte og representanter for de registrerte
	
	

	Navn
	[Fylles ut av dataansvarlig]

	Relasjon mellom de registrerte/interessenten og virksomheten
	[Fylles ut av dataansvarlig]

	Beskriv hvordan de registrerte har blitt involvert og hvordan innspill er innhentet
	[Fylles ut av dataansvarlig]

	Innspill
	[Fylles ut av dataansvarlig]

	Beskriv hvordan innspillet er håndtert
	[Fylles ut av dataansvarlig]



E 2. Dersom det ikke har vært mulig å få innspill fra de registrerte, beskriv hvorfor
[Fylles ut av dataansvarlig]
E 3. Anbefalinger fra personvernombudet
[Fylles ut av dataansvarlig]
E 4. Innspill fra andre
[Fylles ut av dataansvarlig: f.eks. leverandøren: Med Aid Technologies AS anbefaler at klinikken krever at tiltak T2–T5 er gjennomført før behandlingen godkjennes]
E 5. Ledelsens beslutning etter at personvernkonsekvensvurderingen er gjennomført
☐ Risikoen for de registrertes rettigheter og friheter er redusert til et akseptabelt nivå. Når tiltak er etablert kan behandlingen av personopplysninger gjennomføres.
☐ Risikoen er IKKE redusert til et akseptabelt nivå. Behandlingen kan IKKE gjennomføres.
☐ Risikoen er IKKE redusert til et akseptabelt nivå. Forhåndsdrøfting med Datatilsynet gjennomføres før ledelsen tar en beslutning.
E 6. Beskriv hva ledelsen har lagt vekt på i sin beslutning
[Fylles ut av dataansvarlig]
	Dato
	Navn på beslutningstaker
	Rolle

	[Fylles ut av dataansvarlig]
	[Fylles ut av dataansvarlig]
	[Fylles ut av dataansvarlig]



	Dato for neste gjennomgang av vurderingen
	Ansvarlig for neste gjennomgang (rolle)

	Fylles ut av dataansvarlig – anbefalt: om 12 måneder, og ved varsel fra leverandøren om endring
	[Fylles ut av dataansvarlig]




Vedlegg 1. Dataflyt og systembeskrivelse
Flyt A: Fra lydopptak til journalnotat
	Steg
	Hva skjer
	Hvor
	Personopplysninger

	1
	Legen bekrefter at pasienten er informert, og starter opptak i nettleseren
	Legens PC, nettleser
	Ingen lagres ennå

	2
	Lyd lastes opp i biter over TLS til leverandørens lagring
	Azure Blob Storage, Norway East
	Lyd med samtaleinnhold

	3
	Lyd gjøres om til tekst
	Azure OpenAI (ressurs i Sweden Central; se B om distribusjonstype, T1)
	Lyd inn, råtekst ut. Lagres ikke i modellen

	4
	Lydfil og råtekst slettes automatisk
	Azure Blob Storage
	—

	5
	Teksten renses: navn, datoer, adresser, telefon, e-post, fødselsnummer erstattes med plassholdere
	Azure OpenAI
	Råtekst inn, renset tekst ut

	6
	Språkmodell skriver notatutkast; notatet kontrolleres og revideres i en egen runde
	Azure OpenAI
	Renset tekst, alder, kjønn, legens bakgrunnsnotat

	7
	Renset transkript, notat og versjoner lagres
	Azure Cosmos DB for MongoDB, Norway East
	Helseopplysninger, renset

	8
	Legen leser, redigerer og kopierer notatet til EPJ; sletter saken når den er ferdig
	Legens PC / klinikkens EPJ
	—



Flyt B: Spørsmål til notatet og til kunnskapskilder
	Steg
	Hva skjer
	Hvor
	Personopplysninger

	1
	Legen stiller et spørsmål i saken
	Nettleser → leverandørens API (Norway East)
	Spørsmålstekst

	2
	Systemet lager et kort klinisk søkespørsmål uten identifikatorer
	Azure OpenAI
	Notat/transkript som kontekst

	3
	Søk i leverandørens kopi av offentlige medisinske kilder (Helsedirektoratet, Legemiddelhåndboka, Felleskatalogen, FHI m.fl.)
	Azure AI Search, Norway East
	Kun søkespørsmålet; kildene inneholder ingen pasientdata

	4
	Bare hvis kunnskapssøket ikke gir treff: websøk med samme omskrevne spørsmål
	Jina AI (ekstern), se T7
	Omskrevet spørsmål uten identifikatorer

	5
	Svar skrives med kildehenvisninger; påstander uten kilde fjernes
	Azure OpenAI
	Notat/transkript som kontekst

	6
	Spørsmål og svar lagres i saken
	Azure Cosmos DB for MongoDB, Norway East
	Helseopplysninger



Flyt C: Opplastede dokumenter
Dokumentet lagres i Azure Blob Storage (Norway East), teksten hentes ut av Azure Document Intelligence (Norway East), oppsummeres av Azure OpenAI, og teksten med vektorrepresentasjon lagres i Azure AI Search og databasen (Norway East). Alt slettes automatisk 24 timer etter opplasting, eller når legen sletter.
Flyt D: Pre-visitt-spørreskjema og video
Pre-visitt: pasienten får en lenke (e-postadressen brukes én gang og lagres ikke), svarer uten å oppgi navn eller fødselsnummer, KI velger neste spørsmål og lager en oppsummering til legen. Slettes 7 dager etter utløp. Med legens faste lenke sender legen samme lenke til alle; pasienten logger inn med Vipps (bare pseudonym ID, se A5), oppgir timetidspunkt og svarer. Pasientens egne skjema vises som oversikt på «Mine sider». Video: Azure Communication Services (datalokasjon Norge); ingen opptak. Pasienten kan lagre videotimen på «Mine sider» med koden i lenken og bli med derfra; legen slipper inn som før. Videotimer slettes 7 dager etter slutt.
Systemkomponenter
Nettside (Azure Static Web Apps, West Europe) → API (Azure App Service, Norway East) → bakgrunnsjobber for transkripsjon og notat (Azure Container Instances, Norway East) → database (Cosmos DB for MongoDB, Norway East), fillagring (Blob Storage, Norway East), søk (AI Search, Norway East), mellomlager (Cache for Redis, Norway East), nøkler (Key Vault, Norway East), logger (Log Analytics, Norway East, 30 dager). KI: Azure OpenAI, Sweden Central.


Vedlegg 2. Sikkerhetstiltak
	Område
	Tiltak i drift
	Planlagt (se vedlegg 4)

	Innlogging
	BankID (sikkerhetsnivå «substantial») for helsepersonell via Criipto. Leverandørens ansatte: passord (Argon2id) + engangskode, tokens signert med nøkkel i Azure Key Vault.
	

	Tilgangsstyring
	Hver lege ser bare egne saker; filter i alle databaseoperasjoner; automatiske tester. Klinikkadministrator ser ikke pasientdata.
	

	Kryptering
	TLS i overføring. Kryptering i hvile i alle Azure-tjenester (Microsoft-forvaltede nøkler).
	

	Nøkler og hemmeligheter
	Signeringsnøkkel i Key Vault.
	Alle tjenestenøkler til Key Vault/forvaltet identitet, rotasjon, ingen hemmeligheter i kildekode (T3)

	Nettverk
	HTTPS påkrevd. CORS begrenset til leverandørens domener. Rate-begrensning per bruker og IP.
	Private endepunkter og lukking av offentlig nettverkstilgang for database, lagring, søk og KI (T5)

	Dataminimering
	Lyd slettes etter transkripsjon. Rensing av identifikatorer kjøres alltid; feil logges som alvorlig. Ingen felt for fødselsnummer. Websøk får omskrevet spørsmål.
	Fødselsnummer-sperre i fritekst (T8); alder i stedet for fødselsdato (T10); sanering av søkespørsmål (T7)

	KI-tjeneste
	Azure OpenAI: alle språkmodeller er «Data Zone Standard» (behandling i EUR-datasone, gjennomført 11.09.2026); transkripsjon (gpt-transcribe) er «Global Standard» fordi ingen EU-datasone-variant finnes; ingen trening på kundedata; tilstandsløse modeller; EØS-baserte kontrollører. Innholdsfiltre aktive.
	Flytte transkripsjon til EU-datasone når Microsoft tilbyr det (T17); unntak fra lagring i misbruksovervåking (T4); fjerne ubrukt kode for alternativ KI-leverandør (T2)

	Logging
	Logger inneholder id-er, lengder og tidspunkt, ikke innhold. 30 dagers oppbevaring i Azure Log Analytics (Norway East). Staff-innlogginger logges med IP.
	Spørsmålstekst tas ut av logger (T7); sporing av fulle KI-forespørsler deaktiveres utenfor utvikling (T11)

	Sletting
	Automatisk: lyd, råtranskript, dokumenter (24 t), pre-visitt (7 d), videotimer (7 d etter slutt), logger (30 d), backup (7 d). Manuell: per sak, per dokument, per pasient med sletterapport.
	Slettefrist for transkript/notat (T6); opprydding av lydfiler hvis en jobb avbrytes (T12)

	Kvalitet og pasientsikkerhet
	Kildekrav, dosekontroll, «fjern heller enn vis», kontroll- og revisjonsrunde på notat, vern mot at feil i rensing blir til oppdiktet tekst, ingen sendefunksjoner.
	

	Leverandørens ansatte
	Individuelle kontoer med tofaktor til driftsverktøy; tilgang ved behov; innlogging logges.
	Skriftlig tilgangsrutine og taushetserklæring i databehandleravtalen (T14)

	Underleverandører
	Microsoft under DPA med EU-standardkontrakter. Ingen andre mottar pasientopplysninger.
	Avklare eller avvikle ekstern søketjeneste (T7); fjerne dikteringsfunksjon som bruker nettleserens talegjenkjenning (T9)

	Avvik
	Feil i rensing og i KI-kall logges og varsles. Kjent hendelse: rensing sviktet stille i en periode, rettet, førte til varsling.
	Skriftlig avviksrutine med frist for varsling til dataansvarlig (T14)

	Testing
	Automatiske tester bruker oppdiktede pasienter. KI-tester går mot eget testmiljø.
	Eget testmiljø også for transkripsjon (T16)




Vedlegg 3. Underleverandører
	Underleverandør
	Tjeneste
	Behandler
	Region / land
	Avtalegrunnlag

	Microsoft Ireland Operations Ltd
	Azure OpenAI (transkripsjon, språkmodeller, innebygging av tekst)
	Lyd, transkript, notat, spørsmål
	Ressurs: Sweden Central (Sverige). Språkmodeller: «Data Zone Standard», behandling innenfor EUR-datasonen (EU/EØS). Transkripsjon (gpt-transcribe): «Global Standard», behandling kan skje i annen Microsoft-geografi; lagring i Europa (T17)
	Microsoft Products and Services DPA, EU-standardkontrakter, EU Data Boundary

	Microsoft Ireland Operations Ltd
	Azure App Service, Container Instances (API og bakgrunnsjobber)
	All behandling i drift
	Norway East (Norge)
	Som over

	Microsoft Ireland Operations Ltd
	Azure Cosmos DB for MongoDB (database), Blob Storage (filer), AI Search (søk og dokumenttekst), Cache for Redis (mellomlager), Key Vault (nøkler)
	Lagring av transkript, notat, samtaler, dokumenter
	Norway East (Norge)
	Som over

	Microsoft Ireland Operations Ltd
	Azure Log Analytics (logger)
	Tekniske logger uten innhold; IP ved innlogging
	Norway East (Norge), 30 dager
	Som over

	Microsoft Ireland Operations Ltd
	Azure Document Intelligence (tekstuthenting)
	Opplastede dokumenter
	Norway East (Norge)
	Som over

	Microsoft Ireland Operations Ltd
	Azure Communication Services (video, e-post)
	Pasientens e-post, videostrøm (ingen opptak)
	Datalokasjon Norge
	Som over

	Microsoft Ireland Operations Ltd
	Azure Static Web Apps (nettsiden)
	Ingen pasientopplysninger lagres
	West Europe (Nederland)
	Som over

	Criipto ApS (Danmark)
	BankID-innlogging
	Helsepersonellets identitet
	EU/EØS
	Databehandleravtale med Criipto

	Stripe Payments Europe Ltd (Irland)
	Abonnementsbetaling
	Legens/klinikkens kundedata; ingen pasientopplysninger
	EU, med overføring til Stripe Inc. (USA) under Stripes DPA og standardkontrakter
	Stripe Data Processing Agreement

	Vipps MobilePay AS (Norge)
	Pasientinnlogging («Logg inn med Vipps»)
	Pseudonym bruker-ID (sub); ingen helseopplysninger
	Norge/EU
	Vipps' vilkår for Vipps Logg inn; Vipps er selvstendig behandlingsansvarlig for innloggingen

	Jina AI GmbH (Tyskland)
	Websøk ved manglende treff i kunnskapskilder
	Omskrevet klinisk spørsmål uten identifikatorer
	Behandlingssted ikke bekreftet; under avklaring (T7)
	Standardvilkår; DPA må inngås eller tjenesten avvikles (T7)



Ingen andre mottar pasientopplysninger. Vipps mottar ingen helseopplysninger, bare forespørselen om innlogging. Kildekode for en alternativ KI-leverandør (xAI) finnes i systemet, er ikke i bruk, og fjernes (T2). Dataansvarlig varsles skriftlig før ny underleverandør tas i bruk.


Vedlegg 4. Åpne tiltak og status
Tiltakene under er identifisert av leverandøren i egen gjennomgang. Fristene er leverandørens forslag og bekreftes i databehandleravtalen. Dataansvarlig bør kreve at T2–T5 er gjennomført før behandlingen godkjennes, og be om skriftlig bekreftelse.
	Nr
	Tiltak
	Hvorfor
	Status
	Foreslått frist

	T1
	Endre alle Azure OpenAI-språkmodeller fra «Global Standard» til «Data Zone Standard» (EUR-datasone) og slette ubrukte distribusjoner
	Sikre at behandling skjer i EU/EØS (R2)
	Gjennomført 11.09.2026
	—

	T2
	Fjerne kode og nøkkel for alternativ KI-leverandør (xAI)
	Fjerne mulighet for behandling i USA (R2)
	Ikke startet
	30.09.2026

	T3
	Rotere alle nøkler, flytte til Key Vault/forvaltet identitet, fjerne fra kildekode og historikk
	Konfidensialitet (R1)
	Ikke startet
	30.09.2026

	T4
	Søke Microsoft om unntak fra lagring i misbruksovervåking og dokumentere status
	Konfidensialitet (R3)
	Ikke startet
	30.09.2026

	T5
	Private endepunkter og lukke offentlig nettverkstilgang for database, lagring, søk, KI og Key Vault
	Konfidensialitet (R1)
	Ikke startet
	31.10.2026

	T6
	Slettefrist og automatisk sletting for transkript, notat og saker
	Lagringsbegrensning (R6)
	Ikke startet
	31.10.2026

	T7
	Sanere søkespørsmål, ta spørsmålstekst ut av logger, avklare eller avvikle ekstern søketjeneste
	Dataminimering, tredjeland (R7)
	Ikke startet
	31.10.2026

	T8
	Kontroll som stopper fødselsnummer i fritekst
	Dataminimering (R4)
	Ikke startet
	31.10.2026

	T9
	Erstatte eller fjerne dikteringsfunksjon som bruker nettleserens talegjenkjenning
	Tredjeland, åpenhet (R10)
	Ikke startet
	31.10.2026

	T10
	Sende alder i stedet for fødselsdato til modellen
	Dataminimering
	Ikke startet
	31.10.2026

	T11
	Deaktivere sporing av fulle KI-forespørsler utenfor utviklingsmiljø
	Konfidensialitet
	Ikke startet
	30.09.2026

	T12
	Automatisk opprydding av lydfiler hvis en transkripsjonsjobb avbrytes
	Lagringsbegrensning
	Ikke startet
	31.10.2026

	T13
	Utpeke personvernombud eller dokumentere vurdering av plikten
	Ansvarlighet (GDPR art. 37)
	Igangsatt
	31.10.2026

	T14
	Databehandleravtale med underleverandørliste, tilgangsrutine, avviksrutine og slettevilkår
	Ansvarlighet (GDPR art. 28)
	Igangsatt
	31.10.2026

	T15
	Skriftlig vurdering etter KI-forordningen og regelverket for medisinsk utstyr
	Eksterne krav
	Ikke startet
	30.11.2026

	T16
	Eget testmiljø for transkripsjon slik at tester ikke bruker produksjon
	Sikker drift
	Ikke startet
	31.10.2026

	T17
	Flytte transkripsjon (gpt-transcribe) til «Data Zone Standard» så snart Microsoft tilbyr det i EUR-datasonen; sjekkes månedlig. Alternativ vurdert og avvist 11.09.2026: gpt-4o-transcribe (EU-datasone, eldre, pensjoneres 15.10.2026)
	Behandling i EU/EØS også for lyd (R2)
	Venter på Microsoft
	Månedlig kontroll

	T18
	Pasientinnlogging med Vipps: bare pseudonym ID (HMAC), ingen svar på «Mine sider», kort økt, sletting per element
	Konfidensialitet og dataminimering (R12)
	Innebygd i funksjonen fra lansering
	—

	T19
	Avklare rollen for «Mine sider» på tvers av leger (databehandler for hver klinikk eller egen behandlingsansvarlig for oversikten), eventuelt begrense oversikten til én lege
	Ansvarlighet (GDPR art. 26/28)
	Under vurdering
	Avklares før første klinikk tar funksjonen i bruk



Når et tiltak er gjennomført oppdaterer Med Aid Technologies AS dette dokumentet med ny versjon og varsler dataansvarlige som har adoptert det.

